157.   ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΗΜΟΣΙΩΝ  ΕΡΓΩΝ Αριθ. ΕΔ5/04/165 της 21/24 Ιουν. 1982 (ΦΕΚ Β΄ 433) Διατήρηση Συλλογικών Οργάνων Γνωμοδοτικής και Αποφασιστικής αρμοδιότητας Ν.Π.Δ.Δ. και Κ.Ν.Π.Ι.Δ. εποπτευομένων από το ΥΠ.Δ.Ε. Έχοντας υπόψη: 1.Τις διατάξεις του άρθρ. 5 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 43521964 και άλλες διατάξεις». 2.Τις διατάξεις τις σχετικές με τα συλλογικά όργανα των Ν.Π.Δ.Δ. και Κ.Ν.Π.Ι.Δ. που εποπτεύονται από το ΥΠ.Δ.Ε. 3.Την ανάγκη της εξυγίανσης της συλλογικής συμβουλευτικής διαδικασίας των ως άνω Ν.Π.Δ.Δ. και Κ.Ν.Π.Ι.Δ. για την ταχύτερη και αποδοτικότερη λειτουργία των υπηρεσιακών τους μονάδων, αποφασίζουμε: ΔΙΑΤΗΡΗΣΗ ΣΥΛΛΟΓΙΚΩΝ ΟΡΓΑΝΩΝ ΜΕΡΟΣ Α΄ ΤΕΧΝΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΟΣ Συμβούλια Άρθρ.1.-1.Διατηρείται το Πειθαρχικό Συμβούλίο των μελών Τ.Ε.Ε. που προβλέπεται από τις διατάξεις του αρθρ. 29 του από 27.11/14.12.1926 Π.Δ/τος (ΦΕΚ 430 τ.Α΄/1926) όπως αντικαταστάθηκε με το άρθρ. 1 του Ν.Δ. 783/1970 (ΦΕΚ 290 τ.Α΄/1970) και λειτουργεί σύμφωνα με αυτές. 2.Διατηρείται το Ανώτατο Πειθαρχικό Συμβούλιο που προβλέπεται από τις διατάξεις του άρθρ. 32 του από 27.11/14.12.1926 Π.Δ/τος (ΦΕΚ 430 τ.Α΄/1926)όπως αντικαταστάθηκε με το άρθρ. 1 του Ν.Δ. 783/1970 (ΦΕΚ 290 τ.Α΄/1970) (τόμ. Σελ. 140,05) και λειτουργεί σύμφωνα με αυτές. Ευκαιριακές Επιτροπές και Ομάδες Άρθρ.2.-1.Διατηρούνται οι Εφορευτικές Επιτροπές που προβλέπονται από τις διατάξεις του άρθρ. 7 του Π.Δ. 612/1978 (ΦΕΚ 131 τ.Α΄/1978) (τόμ. 14 σελ. 140,07) και λειτουργούν σύμφωνα με αυτές. 2.Διατηρείται η Κεντρική Εφορευτική Επιτροπή που προβλέπεται από τις διατάξεις του άρθρ. 9 του Π.Δ. 612/1978 (ΦΕΚ 131 τ.Α΄ 1978) και λειτουργεί σύμφωνα με αυτές. 3.Διατηρούνται οι Ομάδες Επιστημόνων που προβλέπονται από τις διατάξεις του άρθρ. 1 παρ. δ΄ και ε΄ του Νόμ. 28/1946 (ΦΕΚ 224 τ.Α΄/1946) (τόμ. 14 σελ. 134) και που διατηρούνται βάσει των διατάξεων του άρθρου μόνου του Π.Δ. 183/1981 (ΦΕΚ 51 τ.Α΄/1981) (τόμ. 14 σελ. 134) και λειτουργούν σύμφωνα με αυτές. ΜΕΡΟΣ Β΄ ΕΙΔΙΚΟ ΤΑΜΕΙΟ ΜΗΧΑΝΗΜΑΤΩΝ ΛΙΜΕΝΙΚΩΝ ΕΡΓΩΝ Επιτροπές Άρθρ.3.-Διατηρούνται οι Επιτροπές διενεργείας διαγωνισμών που προβλέπονται από τις διατάξεις του άρθρ. 10 του από 21.11.1939 Β.Δ/τος (ΦΕΚ 535 τ.Α΄/1939). ΜΕΡΟΣ Γ΄ ΓΕΝΙΚΑ Ευκαιριακές Επιτροπές Άρθρ.4.-Οι διατάξεις του Π.Δ. 715/1979 (τόμ. 25, σελ. 126,9165) οι οποίες προβλέπουν τη δυνατότητα συστάσεως Ευκαιριών Επιτροπών για την προμήθεια, μίσθωση και εκμίσθωση εν γένει κ.λπ. όπως και κάθε άλλη διάταξη που προβλέπει τη δυνατότητα συστάσεως Ευκαιριακών Επιτροπών και Ομάδων στα Ν.Π.Δ.Δ. που εποπτεύονται από το ΥΠ.Δ.Ε., διατηρούνται σε ισχύ.

[Source: greek_legal_code_raptarchis | Tokens: 2497]